### 3.      Endelig vedtagelse af Lokalplan nr. 544 for et nyt sommerhusområde øst for [adresse]

**Åbent**

Sagsnr.: 326-2012-50885       J.nr.: 01.02.05           Dokumentnr.:
326-2016-3090

**Sagstype**

Beslutning

**Resume og sagens baggrund**

Forslag til lokalplan nr. 544 for et nyt sommerhusområde øst
for [adresse] har været fremlagt i offentlig høring i 8 uger i perioden
9. oktober 2015 til den 4. december 2015 (bilag 1). De indkomne bemærkninger
giver efter Plan, Byg og Miljøs vurdering kun anledning til mindre justeringer
i lokalplanen, hvorefter Teknik- og Miljøudvalget, i henhold til Kommunalbestyrelsens
beslutning om delegation af 12. december 2012, vedtager lokalplanen endeligt.

Kommunalbestyrelsen besluttede den 30. september 2015 at
offentliggøre lokalplanforslaget.

**Indstillinger**

Chefen for Plan, Byg og Miljø indstiller, at

· Lokalplan nr. 544 for et nyt sommerhusområde ved [adresse] vedtages endeligt til offentlig bekendtgørelse.

· Plan, Byg og Miljø bemyndiges til at foretage nødvendige
redaktionelle ændringer forinden den endelige bekendtgørelse.

**Behandling**

Teknik- og Miljøudvalget.

**Sagsfremstilling**

Lokalplanens formål er

· at fastlægge områdets fremtidige anvendelse til sommerhusområde
med mulighed for at opføre op til 110 sommerhuse

· gennem områdets disponering at sikre, at der som helhed opnås et
sommerhusområde med tilhørende fælles friarealer, der varetager hensynet til de
terrænmæssige forhold i området, kystlandskabet og omgivelserne i øvrigt

· at sikre, at ny bebyggelse visuelt fremtræder roligt i landskabet

· at sikre, at det eksisterende sommerhusområde vest for området
ikke belastes som følge af den ekstra hydrauliske belastning som det nye
sommerhusområde vil medføre.

Der er modtaget tre bemærkninger i høringsperioden fra hhv.
Grundejerforeningen Frøparken, [adresse] og [adresse]
Vejmyndighed. Høringssvarene er behandlet i Bilag 2. GF Frøparken udtrykker
bekymring for håndtering af overfladevand. PBM henviser til lokalplanens
redegørelse samt bestemmelser, hvor håndteringen er beskrevet. De øvrige bemærkninger
giver anledning til mindre justeringer/præciseringer, beskrevet i bilag 2.

*Tillæg til Spildevandsplan*

Parallelt med denne sag fremlægges Tillæg nr. 7 til
Spildevandsplanen tilsvarende til endelig vedtagelse. Tillægget fastsætter
rammen for kloakering af området. Regnvand skal håndteres lokalt og skal
forsinkes svarende til naturlig afstrømning inden udløbet til vandløbet [adresse].

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Forslag til Lokalplan nr. 544 for et nyt sommerhusområde øst for bjerge [adresse] | 326-2016-14356 |
| Bilag 2 - Behandling af høringssvar | 326-2016-15486 |